cyanic-selkie/wikianc huggingface dataset:
এ. জি. মিল্খা সিং
আন্তর্জাতিক ক্রিকেট
সমগ্র খেলোয়াড়ী জীবনে ভারত দলের পক্ষে দুই বছরেরও কম সময়ের মধ্যে চার টেস্টে অংশগ্রহণের সুযোগ পান তিনি। অষ্টাদশ জন্মদিনের অল্প কিছুদিন পরই ১৯৫৯-৬০ মৌসুমে অস্ট্রেলিয়ার বিপক্ষে টেস্টে অভিষিক্ত হন মিল্খা সিং। ১৯৬০-৬১ মৌসুমে পাকিস্তান সফরে যান ও ১৯৬১-৬২ মৌসুমে ইংল্যান্ডের বিপক্ষে এক টেস্টে অংশগ্রহণ করেন তিনি। তন্মধ্যে, ইংল্যান্ডের বিপক্ষে তিনিসহ বড় ভাই এ. জি. কৃপাল সিং ও বমন কুমার অংশ নিয়েছিলেন যা তিনজন তামিলনাড়ুর খেলোয়াড়ের একযোগে অংশগ্রহণের একমাত্র ঘটনা ছিল। ওয়েস হল ও সনি রামাদিনের ন্যায় বোলারদের বিপক্ষে দৃঢ়চিত্তে প্রতিরোধ গড়ে তুলেন তিনি। সর্বশেষ টেস্টে অংশগ্রহণকালীন তার বয়স ছিল মাত্র ১৯ বছর। ২০ বছর পূর্তির আগেই টেস্ট খেলোয়াড়ী জীবনের সমাপ্তি ঘটে।
ব্যক্তিগত জীবন
খেলায় অংশগ্রহণের জন্য কোনরূপ অর্থ পেতেন না। আর্থিক নিরাপত্তার কথা চিন্তা করে ১৯৬২ সালে ভারতীয় স্টেট ব্যাঙ্কে চাকরি গ্রহণ করেন। ষাটের দশকের শেষার্ধ্ব থেকে শুরু করে সত্তরের দশকের শুরুর দিক পর্যন্ত সাবেক লেগ স্পিনার ভিভি কুমারসহ ভারতীয় স্টেট ব্যাঙ্ক দলের প্রধান সদস্য ছিলেন তিনি।
মিল্খার বড় ভাই প্রয়াত এ. জি. কৃপাল সিং ডানহাতি ব্যাটসম্যান ও অফ স্পিনার ছিলেন। ১৯৫৫ থেকে ১৯৬৪ সময়কালে ভারতের পক্ষে কৃপাল সিং ১৪ টেস্টে অংশ নেন। হায়দ্রাবাদে সফরকারী নিউজিল্যান্ডের বিপক্ষে অভিষেক টেস্টেই তিনি অপরাজিত ১০০ রানের ইনিংস খেলেছিলেন কৃপাল। কনিষ্ঠ ভ্রাতা সত্যেন্দর তামিলনাড়ুর পক্ষে প্রথম-শ্রেণীর ক্রিকেটে অংশ নিয়েছেন।
১০ নভেম্বর, ২০১৭ তারিখে ৭৬ বছর বয়সে হৃদযন্ত্রের ক্রিয়া বন্ধের কারণে চেন্নাইয়ে এ. জি. মিল্খা সিংয়ের দেহাবসান ঘটে।
খাদ্য বাহন
ডান|থাম্ব|300x300পিক্সেল| [[জাকার্তা|জাকার্তার রাস্তায় ঐতিহ্যবাহী কাঠের খাবারের গাড়ি, বিভিন্ন ইন্দোনেশিয়ান রাস্তার খাবার বিক্রি করছে।]] থাম্ব|নিউ ইয়র্ক সিটিতে সাব্রেট হট ডগ কার্ট, রাস্তার বিক্রেতা দ্বারা পরিচালিত খাদ্য বাহন হল একটি ভ্রাম্যমাণ রান্নাঘর যা রাস্তার পাশের পথচারীদের কাছে রাস্তার খাবার তৈরি এবং বিক্রি করার জন্য ব্যবহার করা হয়। বিশ্বব্যাপী শহরগুলিতে খাদ্য বাহন প্রায়ই দেখা যায় যেগুলি বিভিন্ন ধরনের খাবার বিক্রি করে।
ইতিহাস
থাম্ব|ভিয়েতনাম রেলওয়ের কর্মচারী একটি কার্ট থেকে ভুট্টা বিক্রি করছেন
ইস্পাহানি পরিবার
ইস্পাহানি পরিবার হচ্ছে বাংলাদেশের একটি ফার্সি-বাঙালি ব্যবসায়ী পরিবার। পরিবারটি দেশের অন্যতম শীর্ষস্থানীয় ব্যবসায় প্রতিষ্ঠান ইস্পাহানি গ্রুপের মালিক এবং পরিচালক। তাদের আদি নিবাস ইরানের ইসফাহান শহরে। তবে পরিবারটি এক শতাব্দীরও বেশি সময় ধরে বাংলায় বসবাস করেছে। এই পরিবারের প্রতিষ্ঠিত এম. এম. ইস্পাহানি লিমিটেড নামক প্রায় ২০০ বছরের পুরনো প্রতিষ্ঠানটি বাংলাদেশের অন্যতম পুরনো ব্যবসা প্রতিষ্ঠান।
ইতিহাস
পারস্যের হাজী মুহাম্মদ হাশেম ইস্পাহানী (১৭৮৯-১৮৫০) হচ্ছেন ইস্পাহানি পরিবারের প্রতিষ্ঠাতা। তিনি ১৮২০ সালে পারস্যের এসফাহন শহর থেকে ব্রিটিশ ভারতের মুম্বই নগরীতে (তৎকালীন বোম্বে) এসে ইস্পাহানি গ্রুপ প্রতিষ্ঠা করে ব্যবসা শুরু করেন। ১৮৩০-এর দশকে, তারা তাদের ব্যবসা প্রতিষ্ঠানটি বাংলার কলকাতায় প্রসারিত করেছিল। মুহাম্মদ হাশিম ছিলেন আসাম চা কোম্পানির কলকাতা কমিটির প্রথম ও একমাত্র উল্লেখযোগ্য মুসলিম সদস্য। ক্রমান্বয়ে তাদের এই পারিবারিক ব্যবসা ব্রিটিশ ভারতের বিভিন্ন অংশে যেমন পশ্চিমে মুম্বই (তৎকালীন বোম্বে), দক্ষিণে চেন্নাই (তৎকালীন মাদ্রাজ) এবং পূর্বে বার্মা (তৎকালীন বার্মা) পর্যন্ত ছড়িয়ে পড়ে। তাদের বংশধরদের অনেকেই যুক্তরাজ্যের বিভিন্ন বেসরকারী স্কুল এবং শীর্ষ বিশ্ববিদ্যালয়গুলিতে লেখাপড়া করেছেন।
মুহাম্মদ হাশিমের নাতি মির্জা মেহেদী ইস্পাহানি (১৮১৪-১৯১৩) প্রতিষ্ঠানটির সদর দপ্তর মুম্বাই (বোম্বে) থেকে চেন্নাইয়ে (মাদ্রাজ) স্থানান্তর করেন। তিনি প্রায় ১২ বছর মিসরের রাজধানী কায়রোতে অবস্থান করেন। সেখানে তিনি চা, চামড়া, মসলা সহ অন্যান্য ভারতীয় পণ্যদ্রব্যের বিরাট ব্যবসা গড়ে তোলেন। পরবর্তীতে ১৮৮৮ সালে তিনি ঢাকায় তাদের প্রতিষ্ঠানের একটি শাখা অফিস স্থাপন করেন।
১৮৭১ সালে মির্জা মেহেদী ইস্পাহানির পুত্র মির্জা মুহাম্মদ ইস্পাহানি জন্মগ্রহণ করেন। তিনি ১৯০০ সালে এম.এম. ইস্পাহানি অ্যান্ড সন্স-এর কলকাতা অফিস প্রতিষ্ঠা করেছিলেন। একই বছর লন্ডনেও একটি শাখা অফিস প্রতিষ্ঠা করা হয়েছিল। ১৯২৫ সালে তিনি মারা যান।
তাঁর বড় ছেলে মির্জা আহমেদ ইস্পাহানি (১৮৯৮-১৯৮৬) ১৯১৮ সালে তাদের ব্যাবসার অংশীদারিতে যোগ দেন। তিনি ১৯৩৪ সালে কলকাতায় তাঁর ছোট ভাই আবুল হাসান ইস্পাহানি এবং মির্জা মাহমুদ ইস্পাহানিকে নিয়ে এম.এম. ইস্পাহানি লিমিটেড নামক লিমিটেড সংস্থা প্রতিষ্ঠা করেন। আবুল হাসান ১৯৩৬ সালে বঙ্গীয় প্রাদেশিক মুসলিম লীগের যুগ্ম-সচিব হওয়ার পর পারিবারিক ব্যবসা ছেড়ে দেন। পরের বছর, তিনি বঙ্গীয় আইনসভার সদস্য হন। এরপরে তিনি ১৯৪১ সালে কলকাতা পৌর কর্পোরেশনের ডেপুটি মেয়র হন। ১৯৪৫ সালে তাঁকে কলকাতার মুসলিম চেম্বার অফ কমার্সের সভাপতি করা হয়। ১৯৪৭ সাল পর্যন্ত তিনি এই পদে ছিলেন। তাঁর দায়িত্ব ছিল মধ্য প্রাচ্যে বাণিজ্য প্রতিনিধি দলে নেতৃত্ব দেওয়া। ১৯৪৬ সালে তিনি ভারতের গণপরিষদের সদস্য হন। তিনি ১৯৪৭ সাল পর্যন্ত মুসলিম লীগের কোষাধ্যক্ষও ছিলেন। পাকিস্তানের স্বাধীনতার পর তিনি ১৯৫২ সাল পর্যন্ত পাঁচ বছর মার্কিন যুক্তরাষ্ট্রে পাকিস্তানের রাষ্ট্রদূত হন। পরবর্তীতে ১৯৫৪ সাল থেকে ১৯৫৫ সাল পর্যন্ত তিনি পাকিস্তান সরকারের শিল্প ও বাণিজ্যমন্ত্রী ছিলেন।
১৯৪৭ সালে পাকিস্তানের স্বাধীনতার পর নতুন সদ্য স্বাধীনতা প্রাপ্ত ডোমিনিয়নে কর্পোরেট সদর দপ্তর কলকাতা থেকে চট্টগ্রামে স্থানান্তরিত করা হয়। যা এখনো সেখানেই আছে।
ভারত সরকার কর্তৃক ভারতে এর পরিচালনার ভার নিজের কর্তৃত্বে নেওয়ার আগে ১৯৬৫ সাল পর্যন্ত এই সংস্থাটি কলকাতায় একটি বিদেশী সংস্থা হিসাবে কাজ চালিয়ে যাচ্ছিল। মির্জা আহমেদ ইস্পাহানির দূরদর্শী নেতৃত্বের ফলে সংস্থাটি দ্রুত তার ব্যবসায় প্রসারিত করেছিল। ১৯৪৭ সালের মধ্যে এম. এম. ইস্পাহানি লিমিটেড শাল্যাক (গালার পাত) কেইপক (জাজিম ও লাইফবেল্ট), হোসিয়ান (চটের সুতা এবং কাপড়), পাটের ব্যাগ, চা এবং রাসায়নিক পদার্থের অন্যতম শীর্ষস্থানীয় রপ্তানিকারক প্রতিষ্ঠান হিসেবে আবির্ভূত হয়। ১৯৪৮ সালে, মির্জা আহমেদদ ইস্পাহানি পাকিস্তানে (স্বাধীনতার পর বাংলাদেশে) জনসেবা করার জন্য পারিবারিক ব্যবসা ছেড়ে দেন।
পরবর্তীতে মির্জা আহমেদ ইস্পাহানির পুত্র সাদরি ইস্পাহানি (মির্জা মেহেদী ইস্পাহানি) (১৯২৩-২০০৪) ১৯৪৯ সালে এম. এম. ইস্পাহানি লিমিটেডের চেয়ারম্যান হন এবং তিনি মারা যাওয়ার আগ পর্যন্ত এই পদে ছিলেন। তারপর তাঁর পুত্র মির্জা আলী বেহরোজ ইস্পাহানি ইস্পাহানি গ্রুপের চেয়ারপারসন নির্বাচিত হন।
এই সংস্থাটির চট্টগ্রাম, ঢাকা এবং খুলনায় কর্পোরেট অফিস রয়েছে যেখানে এটি চা, টেক্সটাইল, রিয়েল এস্টেট, ক্রিস্পস, পোল্ট্রি, শিপিং এবং ইন্টারনেট পরিষেবাদির মতো অনেক সেক্টরে ২০,০০০ এরও বেশি লোককে নিয়োগ দিয়েছে।
চা শিল্প
বাংলাদেশের চা শিল্পে ইস্পাহানি গ্রুপ সবসময়ই শীর্ষ অবস্থান ধরে রেখেছে। মির্জা আহমেদ ইস্পাহানি প্রতিষ্ঠানের দায়িত্ব থেকে সেচ্ছা অব্যাহতি নেওয়ার পর মির্জা মেহদী ইস্পাহানি এম. এম. ইস্পাহানি লিমিটেডের প্রধান হয়ে কোম্পানির মালিকানাধীন সিলেটের চা বাগান গুলোতে ব্যাপক বিনিয়োগ করা শুরু করেন। ফলশ্রুতিতে চা শিল্পে ইস্পাহানি গ্রুপ ঈর্ষনীয় সফলতা অর্জন করে। বৃহত্তর সিলেটে তাদের রয়েছে মির্জাপুর, গাজীপুর ও জেরিন নামক তিনটি বৃহৎ বাগান এবং চট্টগ্রামে আছে নেপচুন নামক অন্য একটি বাগান। তাদের মালিকানাধীন মির্জাপুর, জেরিন ও গাজীপুর চা বাগান বাংলাদেশের ১০টি শীর্ষস্থানীয় চা বাগানের অন্তর্ভুক্ত। এম. এম. ইস্পাহানি লিমিটেড হচ্ছে বাংলাদেশের সর্বপ্রথম চা রপ্তানিকারক প্রতিষ্ঠান।
পাট শিল্প
১৯৪৭ সাল পর্যন্ত এম. এম. ইস্পাহানি লিমিটেড ছিল ভারতবর্ষের সর্ববৃহৎ পাট রপ্তানিকারক প্রতিষ্ঠান। তৎকালীন সময়ে পূর্ববঙ্গের পাট শিল্পে তারা ব্যাপক বিনিয়োগ করেছিল। এই কোম্পানি কলকাতায় ভিক্টরী জুট প্রোডাক্টস লিমিটেড নামক একটি পাটকল প্রতিষ্ঠা করে। পরবর্তীতে পাকিস্তান সৃষ্টির পর তা চট্টগ্রামে স্থানান্তরিত হয়। ১৯৫০-এর দশকের শুরুতে ইস্পাহানি গ্রুপ চট্টগ্রামে চিটাগাং জুট ম্যানুফ্যাকচারিং কোম্পানি লিমিটেড (সিজেএমসিএল) নামে আরেকটি পাটকল প্রতিষ্ঠা করে। তৎকালীন সময়ে এটি ছিল বেসরকারি খাতে দেশের সর্ববৃহৎ পাটকল।
বেসরকারি বিমান
দ্বিতীয় বিশ্বযুদ্ধের সময় পূর্ব ফ্রন্টে জাপানি দের মোকাবেলা করতে ১৯৪১ সালে ব্রিটিশ ভারতীয় বিমান বাহিনী ঢাকার তেজগাঁওয়ে একটি রানওয়ে তৈরি করে। যুদ্ধ শেষ হলে শেষ হলে সরকার এটিকে বেসামরিক বিমান পরিবহনের কাজে ব্যবহারের অনুমতি দেয়। এই সুযোগ কাজে লাগাতে ১৯৪৬ সালের ২৩ অক্টোবর ইস্পাহানি গ্রুপের তৎকালীন প্রধান মির্জা আহমেদ ইস্পাহানি কলকাতা য় ওরিয়েন্ট এয়ারওয়েজ লিমিটেড প্রতিষ্ঠা করেন। এটি ছিল পূর্বর প্রথম ও একমাত্র ১১বেসামরিক বিমান পরিবহন কোম্পানি। এই এয়ারওয়েজ মাত্র দু ধরনের অর্থাৎ সি-৩ (ড্যাকোটা) ও ডিএইচসি-৬ (টুইন ওটার) বিমান ব্যবহার করে শুধুমাত্র ঢাকা ও করাচির মধ্যে ফ্লাইট পরিচালনা করত।পরবর্তীতে ১৯৪৮ সালে পাকিস্তান সরকার পাকিস্তান ইন্টারন্যাশনাল এয়ারলাইন্স (পিআইএ) গঠনের মাধ্যমে বিমান পরিবহন খাত সম্পূর্ণভাবে সরকারি মালিকানাধীন করার ফলে তা পিআইএ-র সাথে একীভূত হয়ে বন্ধ হয়ে যায়।
অন্যান্য
১৯৫৪ সালে ইস্পাহানি গ্রুপ চট্টগ্রামে পাহাড়তলী হোসিয়ারি মিলস (পিটিএইচএম) প্রতিষ্ঠা করে। এই শিল্পপ্রতিষ্ঠানটি পূর্ববঙ্গের টেক্সটাইল শিল্পের একটি পথিকৃৎ প্রতিষ্ঠান হিসেবে ভূমিকা রেখেছে। বাংলাদেশের শিপিং শিল্পের অন্যতম পুরনো প্রতিষ্ঠান হলো ইস্পাহানি পরিবারের প্রতিষ্ঠিত এম. এম. ইস্পাহানি লিমিটেড। প্রায় ৫০ বছর ধরে এই ইস্পাহানি গ্রুপ এদেশে বিভিন্ন বিশ্বখ্যাত শিপিং কোম্পানির পক্ষে কাজ করে আসছে। এছাড়াও তারা বাংলাদেশে নন ভেসেল অপারেটিং কমন ক্যারিয়ার্স-এর স্থানীয় প্রতিনিধি হিসেবে শিপিং খাতে ভূমিকা রাখছে।
চিকিৎসা খাত
ইস্পাহানি পরিবার বাংলাদেশে অসংখ্য দাতব্য প্রতিষ্ঠান এবং হাসপাতাল গড়ে তুলেছে। এর মধ্যে সবচেয়ে উল্লেখযোগ্য হাসপাতালগুলো হচ্ছে ঢাকার ফার্মগেটে অবস্থিত ইস্পাহানী ইসলামিয়া চক্ষু ইনস্টিটিউট ও হাসপাতাল ও এম.এ ইস্পাহানি ইন্সটিটিউট অব অফ্থ্যালমোলজি। ইস্পাহানী চক্ষু হাসপাতালটি এখন সাইট সেইবার্স ইন্টারন্যাশনাল এবং অরবিস ইন্টারন্যাশনালের মতো বিশ্বখ্যাত চক্ষু প্রতিষ্ঠানের সাথে যৌথভাবে একযোগে বিভিন্ন কর্মসূচি পরিচালনা করে যাচ্ছে। এছাড়াও এই হাসপাতালটি স্ট্যান্ডার্ড চার্টার্ড ব্যাংক নামক বহুজাতিক ব্যাংকিং প্রতিষ্ঠানের সহায়তায় বাংলাদেশে অন্ধত্ব দূরীকরণে গুরুত্বপূর্ণ ভুমিকা পালন করে চলছে। একইভাবে ইস্পাহানি ইন্সটিটিউট অব অফ্থ্যালমোলজি হাসপাতালটি চট্টগ্রামের বিভিন্ন প্রতিষ্ঠান ও হাসপাতালের সাথে যৌথভাবে সাধারণ মানুষদের চিকিৎসা সেবা দিয়ে আসছে।
শিক্ষাবিস্তার
বাংলাদেশে শিক্ষাবিস্তারের ক্ষেত্রে ইস্পাহানি পরিবারের ভূমিকা অনস্বীকার্য। এ পর্যন্ত এই পরিবার মোট ৯টি স্কুল এবং কলেজ স্থাপন করেছে। যথা:
টুপুল রেলওয়ে স্টেশন
টুপুল রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এর কোড হল TUPUL । এটি টুপুল শহরে পরিসেবা প্রদান করবে। স্টেশন প্রস্তাবে দুটি প্ল্যাটফর্ম অন্তর্ভুক্ত রয়েছে। স্টেশনটি জিরিবাম-ইম্ফল রেললাইনের প্রধান সংযোগস্থল। এই রেললাইনের কাজ ২০১৯ সালে শেষ হবে বলে আশা করা হচ্ছে।
শিনওয়ার জেলা
শিনওয়ার (شينوار ولسوالۍ, ) আফগানিস্তানের নঙ্গারহার প্রদেশের একটি জেলা। এটি জালালাবাদ থেকে টরখাম সীমান্ত ক্রসিংয়ের প্রধান মহাসড়ক হিসেবে ব্যবহৃত হয়। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ৪০,১৪৭ জন এর মত যার মধ্যে থেকে প্রায় ১৬,০০০ জন এর মত ১২ বছরের কম বয়সী শিশু রয়েছে। বসবাসকারী সম্প্রদায় বলতে এখানকার প্রায় শতভাগই পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে শিনওয়ার নামক গ্রাম। ২০০৭ সালের মার্চ মাসের সময়কার শিনওয়ার মূল অংশে শিনওয়ার গণহত্যার স্থান ছিল।
ভিনগড়
ভিনগড় (Bhingar) ভারতের মহারাষ্ট্র রাজ্যের আহমেদনগর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ভিনগড় শহরের জনসংখ্যা হল ৭৬২০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ভিনগড় এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
একেশ্বরবাদের সমালোচনা
একেশ্বরবাদের সমালোচনা সমগ্র ইতিহাসজুড়ে রয়েছে। মার্কিন বাইবেল বিশেষজ্ঞ ও প্রাচীন বিষয়ের উপর ইতিহাসবেত্তা মার্ক এইচ স্মিথ এবিষয়ের উপর বলতে গিয়ে বলেন, একেশ্বরবাদ এমন একটি "সর্বগ্রাসী বিষয়" (totalizing discourse) যা সমাজের সমগ্র বিশ্বাস ব্যবস্থার দিককেই ধারণ করে, যার ফলে অন্য বিশ্বাস ব্যবস্থার বহিস্করণ ঘটে। অভিযোগকারীরা একেশ্বরবাদকে অজ্ঞতা, নির্যাতন এবং সহিংসতার কারক হিসেবে চিত্রায়িত করেন।
বৈপরীত্য
সংজ্ঞা অনুসারে এবং অর্থভেদে বৃহত্তর একেশ্বরবাদী ধর্ম গুলো এই ঐকমত্যে পৌঁছেছে যে, এক ঈশ্বর মাত্রই সর্বশক্তিমান, সর্বজ্ঞ, দয়ালু এবং পরম ক্ষমা প্রদর্শন কারী। যাই হোক একজন বিশেষজ্ঞ এই বিষয়ের বিরোধিতা করে বলেন, "আমাদের পার্থিব জীবনে আমরা সৃষ্টিব্যবস্থার যা অবস্থা দেখি তার সাথে ঈশ্বরের সংজ্ঞা কখনোই সাদৃশ্যপূর্ণ নয়।"
কিছু নারীবাদী বিশেষজ্ঞ একেশ্বরবাদী ধারণাটির সমালোচনা করেছেন। তাদের মতে এই একেশ্বরবাদী মডেলটি পিতৃতন্ত্র পর্যায়ের সর্বোচ্চ রূপ এবং এ মডেলটিতে যে ঈশ্বরকে আনয়ন করা হয় সেই ঈশ্বর পুরুষ। তাই এই ঈশ্বর কামনা, প্রকৃতি, যৌনতা এবং নারীত্ব সংশ্লিষ্ট প্রতিটা পরিবর্তনকেই বিরোধিতা করে বা খারিজ করে দেয়।
এক বিশ্বাসের বলপ্রয়োগ
ডেভিড হিউমের ( (১৭১১-১৭৭৬) মতে যেহেতু একেশ্বরবাদ; বহুত্ববাদী ঈশ্বরকে স্বীকার করে না, এবং একেশ্বরবাদের মাধ্যমে ব্যক্তি তার বিশ্বাসকে পায়রার খোপের মতো একটি স্থানে আবদ্ধ করে ফেলে; সে কারণে একেশ্বরবাদ বহুইশ্বরবাদের তুলনায় কম সহনশীল। একই সুরে সুর মিলিয়ে অগাস্ট কোঁৎ বলেছেন, একেশ্বরবাদী ভাবনা তার অনুসারীদেরকে এক সৃষ্টিকর্তায় বিশ্বাস করার প্রতি আবদ্ধ করে। এই কারণে একাধিক দয়ালু সত্তার উপস্থিতি থাকার পক্ষে তারা কোন রকম মতামত বা আস্থা কে আপন করে নিতে পারে না। এধরনের বিশ্বাসের প্রতি তারা শত্রুভাবাপন্ন মানসিকতা পোষণ করে। জ্যাকব নেইসার [...] দাবী করেছেন, 'একেশ্বরবাদ অন্য ধর্মকে কম সহ্য করতে পারে।'
একেশ্বরবাদে সহিংসতা
আধুনিক সময়ে, প্রাচীন একেশ্বরবাদী ভাবনাকে সহিংসতার অনুঘটক হিসেবে দায়ী করা হচ্ছে। একদা ইসরায়েলীরা তাদের একেশ্বরবাদী ভাবনার জন্য বহু ঈশ্বরে বিশ্বাসী ক্যানানাইটিসদের উপর যুদ্ধ চাপিয়ে দিয়েছিল।
সারভেপালি রাধাকৃষ্ণাণ সহিংসতার কারণ হিসেবে উল্লেখ করে বলেন: "ইতিহাসের পরতে পরতে একেশ্বরবাদ এর কারণে যে সহিংসতা হয়েছে তা রক্তাক্ত অক্ষরে লিপিবদ্ধ করা আছে। এই সহিংসতা প্রথম সূত্রপাত হয়েছিল ইসরাইলিদের ক্যানন এলাকায় সহিংসতার মাধ্যমে। একেশ্বরবাদের পূজারীরা ভিন্ন বিশ্বাস এবং সংস্কৃতির প্রতি প্রতিনিয়ত বিষেদাগার পোষণ করতে থাকে। কোনো কিছুকে বিজয়ের পর, বিজিতের প্রতি সীমাহীন নির্যাতনের বৈধতা তারা ঐশ্বরিক শক্তিকে অজুহাত হিসেবে ব্যবহারের মাধ্যমে দিয়ে থাকে। ইসরায়েলীদের এ সহিংস ভাবনা পরবর্তীতে উত্তরাধিকারের মত খ্রিষ্ঠান সম্প্রদায় এবং ইসলামিক সম্প্রদায়ের মধ্যে স্থানান্তরিত হয়েছে।"
একেশ্বরবাদী ধর্মের সফলতা
বার্ট্রান্ড রাসেল এর মতে সাম্প্রতিক ইতিহাসে উইলিয়াম জেমস একেশ্বরবাদী ভাবনাকে জনপ্রিয়করণ করতে গিয়ে যে যুক্তি ব্যবহার করেছেন, তা হলো একেশ্বরবাদী ভাবনার জন্য মানুষ ন্যায়বিরুদ্ধ স্বভাব থেকে দূরে থাকে। তবে রাসেল উদাহরণের মাধ্যমে দেখান রাজনীতিক এবং শিক্ষাবিদেরাই সাধারণ মানুষকে এক ঈশ্বরে বিশ্বাসের পক্ষে চিন্তা করার রসদ যুগিয়েছে। তবে কেওই উইলিয়াম জেমসের নৈতিক বিতর্ক প্রমাণ করতে পারবেন না।
কার্বি আংলং স্বায়ত্তশাসিত পরিষদ
কার্বি অ্যাংলং স্বায়ত্তশাসিত পরিষদ (কেএএসি) ভারতের আসাম রাজ্যের একটি স্বায়ত্তশাসিত জেলা পরিষদ যা এই অঞ্চলে বসবাসরত ক্ষুদ্র নৃগোষ্ঠীদের সুরক্ষার জন্য পরিষদটি গঠিত। কার্বি আংলং জেলা এবং পশ্চিম কার্বি অ্যাংলং জেলা জুড়ে প্রশাসনিক কাজ রয়েছে। এর সদর দফতর কার্বি আংলং জেলার ডিফুতে রয়েছে ।
ইতিহাস
এটি কার্বি আংলং জেলা পরিষদ নামে গঠিত হয়েছিল ১ নভেম্বর ১৯৫১ সালে। পরবর্তীকালে ১৯৫২ সালের ২৩ শে জুন কার্বি অ্যাংলং স্বায়ত্তশাসিত পরিষদে পরিবর্তিত হয় । ভারত সরকার, আসাম সরকার মধ্যে স্বাক্ষরের পর এর নামকরণ করে করাবি অ্যাংলং স্বায়ত্তশাসিত অঞ্চল পরিষদ।
ধর্ম প্রডাকশন্স
‎ধর্ম প্রোডাকশনস প্রাইভেট লিমিটেড‎‎ একটি ভারতীয় ‎‎প্রযোজনা‎‎ ও ‎‎বিতরণ সংস্থা‎‎ যা ১৯৭৯ সালে ‎‎যশ জোহর‎‎ দ্বারা প্রতিষ্ঠিত হয়েছিল। ‎‎ তার মৃত্যুর পর ২০০৪ সালে তার পুত্র ‎‎করণ জোহর ‎‎এটি গ্রহণ করেন। ‎‎মুম্বাইভিত্তিক,‎‎এটি প্রধানত ‎‎হিন্দি‎‎ চলচ্চিত্র প্রযোজনা এবং বিতরণ‎‎নভেম্বর ২০১৮ সালে, কোম্পানির একটি নতুন সেক্টর ধর্ম্যাটিক নামে তৈরি করা হয়েছিল, যা ‎‎অনলাইন বিতরণ প্ল্যাটফর্মের‎‎ জন্য ডিজিটাল সামগ্রী তৈরির দিকে মনোনিবেশ করবে।
‎১৯৮০–১৯৯৮ ‎‎ ‎
‎এরপর কোম্পানিটি দুনিয়া (১৯৮৪)‎‎ এবং ‎‎ ‎‎মুকাদ্দার কা ফয়সলা‎‎ ‎‎ (১৯৮৭) প্রযোজনা করে, যার কোনটিই বক্স অফিসে ভাল ব্যবসা করে নি। ‎‎ ‎‎ ‎‎ ‎‎ এর পরে ‎‎ ‎‎অগ্নিপথ‎‎ ‎‎ (১৯৯০) দ্বারা অনুসরণ করা হয়েছিল, যা সেই সময়ে বক্স অফিসে বড় সাফল্য ছিল না, তবে পরে এটি একটি কাল্ট ফিল্মে পরিণত হয়েছিল। এটি তার প্রধান অভিনেতা অমিতাভ বচ্চনের জন্য একটি ‎‎জাতীয় চলচ্চিত্র পুরস্কারও‎‎ জিতেছে। ‎‎ কোম্পানির পরবর্তী দুটি চলচ্চিত্র ‎‎ ‎‎গুমরাহ‎‎ ‎‎ (১৯৯৩) এবং ‎‎ ‎‎ডুপ্লিকেট‎‎ ‎‎ (১৯৯৮), যা উভয়ই ‎‎মহেশ ভাট‎‎দ্বারা পরিচালিত হয়েছিল, বক্স অফিসে মাঝারি সাফল্য পেয়েছিল। ‎
‎উপরে উল্লিখিত চারটি চলচ্চিত্র, যথা দুনিয়া (১৯৮৪), ‎‎মুকাদ্দার কা ফয়সলা‎‎ (১৯৮৭), ‎‎অগ্নিপথ‎‎ (১৯৯০) এবং ‎‎গুমরাহ‎‎ (১৯৯৩) একই বিস্তৃত থিমের উপর ভিত্তি করে নির্মিত হয়েছিল, যা ‎‎মন্টে ক্রিস্টো থিমের গণনা‎‎ বলা যেতে পারে, যেখানে নায়ককে মিথ্যাভাবে অভিযুক্ত করা হয় এবং এমন একটি অপরাধের জন্য কারারুদ্ধ করা হয় যা তিনি করেননি এবং জেল থেকে বেরিয়ে আসেন যারা তাকে ফ্রেমবন্দি করেছিল তাদের কাছ থেকে প্রতিশোধ নেওয়ার জন্য। ‎‎ ‎
‎১৯৯৮-২০০৯ ‎‎ ‎
‎১৯৯৮ সালে, ‎‎ডুপ্লিকেট‎‎ হিসাবে একই বছর, ধর্মা প্রোডাকশনস ‎‎ ‎‎কুছ কুছ হোতা হ্যায়‎‎ মুক্তি পায়, যা প্রযোজনা সংস্থার মালিক যশ জোহরের পুত্র করণ ‎‎জোহরের‎‎পরিচালনায় আত্মপ্রকাশ করে। ‎‎ ‎‎শাহরুখ খান,‎‎ ‎‎কাজল,‎‎ ‎‎রানী মুখার্জী‎‎ এবং সালমান ‎‎খান‎‎অভিনীত এই চলচ্চিত্রটি একটি অসাধারণ সাফল্য হিসাবে প্রমাণিত হয়েছিল এবং এটি কোম্পানির ইতিহাসে একটি সম্পূর্ণ নতুন অধ্যায়ের সূচনা করেছিল। ‎‎ চলচ্চিত্রটি বেশ কয়েকটি পুরস্কার জিতেছে, যার মধ্যে ‎‎রয়েছে সেরা জনপ্রিয় চলচ্চিত্র ের জন্য জাতীয় চলচ্চিত্র পুরস্কার যা স্বাস্থ্যকর বিনোদন প্রদান করে‎‎ এবং সেরা চলচ্চিত্রের জন্য ফিল্মফেয়ার ‎‎পুরস্কার।‎‎ ‎ ‎করণ জোহর‎‎ ধর্মার জন্য ছয়টি চলচ্চিত্র পরিচালনা করেছেন এবং ২০০৪ সালে তার বাবার মৃত্যুর পর থেকে কোম্পানির সমস্ত চলচ্চিত্র প্রযোজনা করেছেন।‎ ‎কোম্পানির পরবর্তী চলচ্চিত্রটি ছিল করণ জোহরের সমবেত পারিবারিক মেলোড্রামা ‎‎ ‎‎কভি খুশি কভি গম ...‎‎ ‎‎ (২০০১) অমিতাভ বচ্চন, জয়া ‎‎বচ্চন,‎‎শাহরুখ খান, কাজল, ‎‎হৃত্বিক রোশন‎‎এবং ‎‎কারিনা কাপুর‎‎সহ একটি বড় দল। ‎‎ চলচ্চিত্রটি ভারতে একটি বিশাল বাণিজ্যিক সাফল্য লাভ করে এবং মুক্তির সময় এটি বিদেশী বাজারে সর্বকালের সর্বকালীন বৃহত্তম উপার্জনকারী হয়ে ওঠে। এর পরে ‎‎নিখিল আডবাণীর‎‎টিয়ার-জার্কিং রোমান্টিক কমেডি-ড্রামা ‎‎ ‎‎কাল হো না হো‎‎ ‎‎ (২০০৩) অভিনয় করেন জয়া বচ্চন, শাহরুখ খান, সাইফ আলি ‎‎খান‎‎ এবং ‎‎প্রীতি জিন্টা।‎‎ এই দুটি চলচ্চিত্রই বাণিজ্যিক সাফল্য এবং সমালোচকদের প্রশংসা অর্জন করে। ‎
‎ধর্মার পরবর্তী মুক্তি ছিল প্রাকৃতিক হরর ফিল্ম ‎‎ ‎‎কাল‎‎ ‎‎ (২০০৫), যা সমালোচকদের কাছ থেকে মিশ্র-থেকে-ইতিবাচক পর্যালোচনা পেয়েছিল। ‎
‎ধর্মার পরবর্তী মুক্তিপ্রাপ্ত ছবি ছিল ‎‎তরুণ মনসুখানির‎‎বাণিজ্যিকভাবে সফল রোমান্টিক কমেডি ‎‎ ‎‎দোস্তানা‎‎ ‎‎ (২০০৮) যেখানে অভিনয় করেছিলেন অভিষেক বচ্চন, ‎‎জন আব্রাহাম‎‎এবং প্রিয়াঙ্কা ‎‎চোপড়া।‎‎ ‎‎ এর পরে ‎‎কঙ্কনা সেন শর্মা‎‎ এবং ‎‎রণবীর কাপুর‎‎অভিনীত ‎‎অয়ন মুখার্জীর‎‎আসন্ন-যুগের চলচ্চিত্র ‎‎ ‎‎ওয়েক আপ সিড‎‎ ‎‎ (২০০৯) অনুসরণ করা হয়েছিল। ‎‎ ‎‎রেনসিল ডি'সিলভার‎‎কাউন্টার-টেররিজম থ্রিলার ‎‎ ‎‎কুরবান‎‎ ‎‎ (২০০৯) ছবিতে অভিনয় করেছেন সাইফ আলি খান ও কারিনা কাপুর। ‎
‎২০১০–বর্তমান ‎‎ ‎
‎২০১০ সালে, ধর্মা জোহরের অত্যন্ত প্রশংসিত ‎‎ ‎‎মাই নেম ইজ খান,‎‎পাশাপাশি ‎‎সোনম কাপুর‎‎ এবং ‎‎ইমরান খান‎‎অভিনীত ‎‎ ‎‎আই হেট লাভ স্টোরিজ‎‎ ‎‎ (২০১০) প্রযোজনা করেন। সেই বছরের শেষের দিকে, সংস্থাটি পারিবারিক নাটক ‎‎ ‎‎উই আর ফ্যামিলি‎‎ ‎‎ (২০১০) প্রযোজনা করে, যা কাজল, কারিনা কাপুর এবং ‎‎অর্জুন রামপাল‎‎অভিনীত ১৯৯৮ সালের আমেরিকান চলচ্চিত্র ‎‎ ‎‎সৎমা-এর‎‎হিন্দি রিমেক। ‎
‎২০১২ সালের কোম্পানির প্রথম চলচ্চিত্র ছিল ‎‎করণ মালহোত্রার‎‎ ‎‎ ‎‎অগ্নিপথ,‎‎যা ‎‎১৯৯০ সালের‎‎বিখ্যাত চলচ্চিত্রের একটি রিটেলিং। এতে হৃত্বিক রোশন এবং ‎‎সঞ্জয় দত্ত‎‎ যথাক্রমে অমিতাভ বচ্চন এবং ‎‎ড্যানি ডেনজংপা‎‎ দ্বারা উদ্ভূত চরিত্রে অভিনয় করেছিলেন, এবং প্রিয়াঙ্কা চোপড়া এবং ‎‎ঋষি কাপুর‎‎ দুটি ভিন্ন চরিত্রে অভিনয় করেছিলেন। এর পরে ‎‎শকুন বাত্রার‎‎অফবিট রোমান্টিক কমেডি ‎‎ ‎‎এক ম্যায় অউর এক্কা টু‎‎ ‎‎ (২০১২) কারিনা কাপুর এবং ইমরান খান অভিনীত। এর পরে করণ জোহরের আসন্ন-যুগের কমেডি-ড্রামা ‎‎ ‎‎স্টুডেন্ট অফ দ্য ইয়ার‎‎ ‎‎ (২০১২) আসে, যা এর তিন প্রধান অভিনেতা সিদ্ধার্থ ‎‎মালহোত্রা,‎‎ ‎‎আলিয়া ভাট‎‎ এবং ‎‎বরুণ ধাওয়ানের‎‎আত্মপ্রকাশ কে চিহ্নিত করে। ‎
‎২০১৩ সালে ধর্মার প্রথম মুক্তি ছিল টিন কমেডি ‎‎ ‎‎গিপ্পি।‎‎ এর পরে অয়ন মুখার্জীর আসন্ন যুগের রোমান্টিক নাটক ‎‎ ‎‎ইয়ে জওয়ানি হ্যায় দিওয়ানি‎‎ ‎‎ (২০১৩) রণবীর কাপুর, ‎‎দীপিকা পাড়ুকোন,‎‎ ‎‎আদিত্য রায় কাপুর‎‎ এবং ‎‎কাল্কি কোয়েচলিন‎‎অভিনীত। চলচ্চিত্রটি সর্বকালের ‎‎সর্বোচ্চ আয়কারী বলিউড চলচ্চিত্রগুলির মধ্যে‎‎একটি হয়ে ওঠে। ‎‎[তথ্যসূত্র প্রয়োজন]‎‎ ‎‎ধর্মা ইরফান খান,‎‎ ‎‎নিমরত কৌর‎‎এবং ‎‎নওয়াজউদ্দিন সিদ্দিকি‎‎অভিনীত ‎‎ ‎‎দ্য লাঞ্চবক্স‎‎ ‎‎ (২০১৩) নাটকের সাথে যুক্ত অনেক গুলি প্রযোজনা সংস্থার মধ্যে একজন ছিলেন। এরপর তারা পুনিত মালহোত্রার রোমান্টিক কমেডি ‎‎ ‎‎গোরি তেরে প্যায়ার মে‎‎ ‎‎ (২০১৩) মুক্তি দেয়, যেখানে কারিনা কাপুর খান ও ‎‎ইমরান খান‎‎অভিনয় করেন। ‎
‎২০১৪ সালে, ধর্মা তিনটি রোমান্টিক কমেডি তৈরি করেছিলেন, যার সবগুলোই প্রথমবারের মতো পরিচালকদের দ্বারা পরিচালিত হয়েছিল। প্রথমটি ছিল পরিণীতি ‎‎চোপড়া‎‎ এবং সিদ্ধার্থ মালহোত্রা অভিনীত ভিনিল ম্যাথিউজের ‎‎ ‎‎হাসি তো ফাসি‎‎ ‎‎ (২০১৪), যা ধর্মা ‎‎ফ্যান্টম ফিল্মসের‎‎সাথে সহ-প্রযোজনা করেছিলেন। তারপরে তারা ‎‎নাদিয়াদওয়ালা গ্র্যান্ডসন এন্টারটেইনমেন্টের‎‎ সাথে জুটি বেঁধে অভিষেক বর্মনের হিট ‎‎ ‎‎২ স্টেটস‎‎ ‎‎ (২০১৪) প্রযোজনা করেন, অর্জুন ‎‎কাপুর‎‎ এবং আলিয়া ভট্ট অভিনীত, ‎‎চেতন ভগতের‎‎ ‎‎একই নামের উপন্যাসের‎‎একটি চলচ্চিত্র অভিযোজন। এর পরে ‎‎শশাঙ্ক খৈতানের‎‎ ‎‎ ‎‎হাম্পটি শর্মা কি দুলহানিয়া‎‎ ‎‎ (২০১৪) বরুণ ধাওয়ান এবং আলিয়া ভট্ট অভিনীত। এই তিনটি রোমান্টিক কৌতুকের পরে রেনসিল ডি'সিলভার ব্ল্যাক কমেডি ‎‎ ‎‎উংলি‎‎ ‎‎ (২০১৪) আসে। ‎
‎জুলাই ২০১৫ সালে, ‎‎ধর্মা এস এস রাজামৌলির‎‎মহাকাব্যিক চলচ্চিত্র ‎‎ ‎‎বাহুবলি: দ্য বিগিনিং‎‎ ‎‎ (২০১৫) এর হিন্দি-ডাব সংস্করণ বিতরণ করেছিলেন, যা মূলত ‎‎তেলুগু‎‎ এবং ‎‎তামিল‎‎ভাষায় চিত্রিত হয়েছিল। মুক্তির পর, চলচ্চিত্রটি একটি প্রধান বাণিজ্যিক এবং সমালোচনামূলক সাফল্য হয়ে ওঠে এবং বর্তমানে ‎‎সর্বকালের সর্বোচ্চ উপার্জনকারী ভারতীয় চলচ্চিত্রগুলির মধ্যে‎‎একটি হিসাবে স্থান পেয়েছে। ‎‎ ২০১৫ সালের আগস্টে, সংস্থাটি করণ মালহোত্রার ‎‎ ‎‎ব্রাদার্স‎‎মুক্তি দেয়, যা ২০১১ সালের আমেরিকান চলচ্চিত্র ‎‎ ‎‎ওয়ারিয়রের‎‎একটি অভিযোজন, যেখানে ‎‎অক্ষয় কুমার‎‎ এবং সিদ্ধার্থ মালহোত্রা প্রধান চরিত্রে অভিনয় করেন এবং ‎‎জ্যাকলিন ফার্নান্ডেজ‎‎ এবং ‎‎জ্যাকি শ্রফ‎‎ পার্শ্ব চরিত্রে অভিনয় করেন। ধর্মা ফ্যান্টম ফিল্মসের সাথে যৌথভাবে ‎‎বিকাশ বহেলের‎‎রোমান্টিক কমেডি ‎‎ ‎‎শানদার‎‎ ‎‎ সহ-প্রযোজনা করেছিলেন, যার মধ্যে ‎‎শাহিদ কাপুর‎‎ এবং আলিয়া ভাট অভিনয় করেছিলেন, যা এক মাস পরে মুক্তি পেয়েছিল। ‎
‎২০১৬ সালের মার্চ মাসে শকুন বাত্রার পারিবারিক নাটক ‎‎ ‎‎কাপুর অ্যান্ড সন্স-এর‎‎ ‎‎ মুক্তি পায়, যেখানে ঋষি কাপুর, ‎‎রত্না পাঠক শাহ,‎‎ ‎‎রজত কাপুর,‎‎ ‎‎ফাওয়াদ খান,‎‎সিদ্ধার্থ মালহোত্রা এবং আলিয়া ভাট অভিনয় করেন। এর পরে ২০১৬ সালের সেপ্টেম্বরে ‎‎নিত্যা মেহরার‎‎রোমান্টিক ড্রামা ‎‎ ‎‎বার বার দেখো,‎‎ ‎‎এক্সেল এন্টারটেইনমেন্টের‎‎ সাথে ক্যাটরিনা ‎‎কাইফ‎‎ এবং সিদ্ধার্থ মালহোত্রা অভিনীত একটি সহ-প্রযোজনা। ২০১৬ সালের অক্টোবরে, করণ জোহরের মিউজিক্যাল রোমান্টিক ড্রামা ‎‎ ‎‎অ্যায় দিল হ্যায় মুশকিল,‎‎যেখানে ‎‎আনুশকা শর্মা,‎‎রণবীর কাপুর, ‎‎ঐশ্বরিয়া রাই বচ্চন‎‎ এবং ফাওয়াদ খান প্রধান চরিত্রে অভিনয় করেছিলেন, মুক্তি পায়। ২০১৬ সালের নভেম্বরে ‎‎গৌরী শিন্ডের‎‎আসন্ন চলচ্চিত্র ‎‎ ‎‎ডিয়ার জিন্দেগি‎‎দ্বারা এটি অনুসরণ করা হয়েছিল, যা ধর্মা রেড ‎‎চিলিজ এন্টারটেইনমেন্ট‎‎ এবং হোপ প্রোডাকশনের সাথে সহ-প্রযোজনা করেছিলেন। আলিয়া ভাট এবং শাহরুখ খান অভিনীত এই ছবিতে মানসিক স্বাস্থ্য এবং সুস্থতার বিষয়গুলি তুলে ধরা হয়েছে। ‎
‎জানুয়ারী ২০১৭ সালে, ধর্মা ‎‎শাদ আলির‎‎রোমান্টিক কমেডি ‎‎ ‎‎ওকে জানু‎‎ ‎‎ মুক্তি দেয়, যার মধ্যে আদিত্য রয় কাপুর এবং ‎‎শ্রদ্ধা কাপুর‎‎অভিনয় করেছিলেন, যা ‎‎মণি রত্নমের‎‎তামিল চলচ্চিত্র ‎‎ ‎‎ও কাধল কানমানি‎‎ ‎‎ (২০১৫) এর হিন্দি ভাষার রিমেক। এর পরে শশাঙ্ক খৈতানের ‎‎ ‎‎বদ্রীনাথ কি দুলহানিয়া‎‎ ‎‎ (২০১৭) বরুণ ধাওয়ান এবং আলিয়া ভট্ট অভিনীত। চলচ্চিত্রটি ২০১৪ সালের ‎‎হাম্পটি শর্মা কি দুলহানিয়া‎‎এর ফলো-আপ ছিল। এপ্রিল 2017 সালে, কোম্পানি বাহুবলি ‎‎ ‎‎2: দ্য কনক্লুশন‎‎এর হিন্দি সংস্করণ বিতরণ করে। এটি ‎‎ভারতের সর্বোচ্চ উপার্জনকারী চলচ্চিত্র‎‎হয়ে ওঠে। ‎‎ পরেরটি ছিল অভয় চোপড়ার রহস্য থ্রিলার ‎‎ইত্তেফাক,‎‎ ‎‎যশ চোপড়ার‎‎ ‎‎১৯৬৯ সালের একই নামের চলচ্চিত্রের‎‎একটি অভিযোজন। রেড চিলিজ এন্টারটেইনমেন্ট এবং বিআর ফিল্মসের সাথে সহ-প্রযোজিত এই ছবিতে প্রধান চরিত্রে অভিনয় করেছিলেন ‎‎অক্ষয় খান্না,‎‎সিদ্ধার্থ মালহোত্রা এবং ‎‎সোনাক্ষী সিনহা।‎‎ ‎
‎২০১৮ সালে ধর্মার প্রথম মুক্তিপ্রাপ্ত ছবি ছিল ‎‎মেঘনা গুলজারের‎‎স্পাই থ্রিলার ‎‎ ‎‎রাজি,‎‎ ‎‎ যেখানে আলিয়া ভাট ও ‎‎ভিকি কৌশল‎‎অভিনয় করেছিলেন, যা হরিন্দর সিক্কার উপন্যাস ‎‎ ‎‎কলিং সেহমতের‎‎উপর ভিত্তি করে নির্মিত। ছবিটি দর্শকদের পাশাপাশি সমালোচকদের কাছ থেকেও প্রশংসা পেয়েছে। সেই বছরের শেষের দিকে শশাঙ্ক খৈতানের রোমান্টিক নাটক ‎‎ ‎‎ধড়ক‎‎ ‎‎ (২০১৮) আসে, যা প্রধান অভিনেতা ‎‎ঈশান খট্টর‎‎ এবং ‎‎জাহ্নবী কাপুরের‎‎ক্যারিয়ার শুরু করে। এটি মারাঠি চলচ্চিত্র ‎‎ ‎‎সাইরাত‎‎ ‎‎ (২০১৬) এর একটি অভিযোজন ছিল। ২০১৮ সালের নভেম্বরে, সংস্থাটির ধর্ম্যাটিক নামে একটি নতুন সেক্টর চালু করা হয়েছিল, যা অনলাইন বিতরণের জন্য ডিজিটাল সামগ্রী তৈরির দিকে মনোনিবেশ করেছিল। ‎
‎২০১৯ সালে, ‎‎অনুরাগ সিংয়ের‎‎ ‎‎ ‎‎কেশরী,‎‎ ‎‎সারাগড়ির যুদ্ধের‎‎উপর ভিত্তি করে একটি পিরিয়ড ড্রামা, যেখানে অক্ষয় কুমার এবং পরিণীতি ‎‎চোপড়া‎‎ প্রধান চরিত্রে অভিনয় করেছিলেন। ছবিটি বক্স অফিসে বিশ্বব্যাপী ২০০ কোটি টাকা আয় করে এবং এটি অক্ষয় কুমারের সর্বোচ্চ উপার্জনকারী চলচ্চিত্র। ‎‎ এর পরে অভিষেক বর্মনের পিরিয়ড রোমান্টিক ড্রামা ‎‎ ‎‎কলঙ্ক-এ‎‎ ‎‎ ‎‎মাধুরী দীক্ষিত,‎‎সোনাক্ষী সিনহা, আলিয়া ভাট, বরুণ ধাওয়ান, আদিত্য রয় কাপুর এবং সঞ্জয় দত্ত অভিনয় করেন। এরপর আসে অক্ষয় কুমার, কারিনা ‎‎কাপুর খান,‎‎ ‎‎দিলজিৎ দোসাঞ্জ,‎‎ ‎‎কিয়ারা আদভানি‎‎ অভিনীত ‎‎ ‎‎গুড নিউজ,‎‎ ‎‎ নবাগত রাজ মেহতা পরিচালিত, যা ২০১৯ সালের ২৭ ডিসেম্বর মুক্তি পায়। ‎
‎২০২০ সালের ১২ ই আগস্ট ধর্মা গুঞ্জন সাক্সেনা: দ্য কার্গিল গার্ল মুক্তি পায়, যেখানে জাহ্নবী কাপুর প্রধান চরিত্রে অভিনয় করেছিলেন। এর পরে, এটি ‎‎সিদ্ধার্থ মালহোত্রা‎‎ এবং ‎‎কিয়ারা আদভানি‎‎অভিনীত যুদ্ধ চলচ্চিত্র ‎‎ ‎‎শেরশাহ‎‎ ‎‎ মুক্তি পায়, যা ক্যাপ্টেন ‎‎বিক্রম বাত্রার‎‎জীবনের উপর ভিত্তি করে, ১২ই আগস্ট, ২০২১ এ মুক্তি পায়। ‎
‎আসন্ন‎‎ প্রকল্প‎‎ ‎
‎গত দশকে রিফ্রেশিং সিনেমা দিয়ে দর্শকদের বিনোদন দেওয়ার পরে এবং ভারতের শীর্ষস্থানীয় প্রযোজনা সংস্থা হিসাবে ধর্মা প্রোডাকশনপ্রতিষ্ঠা করার পরে, ‎‎এটি রোহিত শেট্টির‎‎পুলিশ ড্রামা ‎‎ ‎‎সূর্যবংশী,‎‎ ‎‎শকুন বাত্রার‎‎রোমান্টিক নাটক ‎‎ ‎‎গেহরিয়ান,‎‎রাজ মেহতার কমেডি ‎‎জগ জগজি জিও,‎‎ ‎‎অয়ন মুখার্জির‎‎সুপারহিরো ফিল্ম ‎‎ ‎‎ব্রহ্মাস্ত্রের‎‎মতো চলচ্চিত্রগুলির সাথে নতুন দশককে স্বাগত জানাতে প্রস্তুত, ‎‎শশাঙ্ক খৈতানের‎‎অ্যাকশন রোম্যান্স ‎‎ ‎‎ইয়োধা,‎‎ ‎‎কলিন ডি'কুনহার‎‎ ‎‎দোস্তানা ২,‎‎এবং রণবীর ‎‎সিং‎‎ এবং ‎‎আলিয়া ভট্ট‎‎ অভিনীত করণ জোহরের পরিচালিত উদ্যোগটি ধর্মের আসন্ন প্রযোজনাগুলির মধ্যে রয়েছে। ‎‎ ‎‎জোহরও আর এন কাও-এর‎‎ একটি বায়োপিক চলচ্চিত্রের ঘোষণা দিয়েছেন।‎‎ ধর্মাটিক এন্টারটেইনমেন্ট, ধর্মের ডিজিটাল শাখা, ‎‎রুচি নারাইন‎‎ পরিচালিত এবং কিয়ারা আদভানি অভিনীত ৬ মার্চ ২০২০-তে একটি নাটক চলচ্চিত্র ‎‎দোষী‎‎ মুক্তি পেয়েছে, যার পরে ‎‎সানিয়া মালহোত্রা‎‎ এবং অভিমন্যু দাসানির অভিনীত মীনাক্ষী সুন্দরেশ্বর নামে একটি চলচ্চিত্রও নেটফ্লিক্সে মুক্তি পাবে।
সিলেট বিভাগ ক্রিকেট দল
সিলেট বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে সিলেট বিভাগের প্রতিনিধিত্ব করে। দলটি সিলেট স্টেডিয়ামে সবচেয়ে বেশি ম্যাচ খেলে থাকে। ২০০১/০২ মৌসুমে একদিনের ক্রিকেট লীগে চ্যাম্পিয়ন হয়।
খেলোয়াড়েরা
জাকের আলী, অমিত আহমেদ, আবু জায়েদ রাহী, রেজাউর রহমান, খালেদ আহমেদ, নাসুম আহমেদ, রাহাতুল ফেরদৌস, ইবাদত হোসাইন, তৌফিক খান, শাহানূর রহমান, অলোক কাপালি, এনামুল হক জুনিয়র, সায়েম আলম , শাহনাজ আহমেদ, জাকির হাসান,
চর ফ্যাশন
চর ফ্যাশন বাংলাদেশের বরিশাল বিভাগের অন্তর্গত ভোলা জেলায় অবস্থিত একটি শহর। এই শহরটি চরফ্যাশন উপজেলার প্রশাসনিক কেন্দ্র এবং প্রধান শহর।
নামকরণ
এ শহরটি মূলত চরফ্যাশন বাজার নামক একটি বাজারকে কেন্দ্র করে গড়ে উঠেছে। চরফ্যাশন পূর্বে কখনো নোয়াখালী কখনো বরিশাল আবার কখনো বা পটুয়াখালীর গলাচিপা উপজেলার সাথে সংযুক্ত ছিল। বর্তমানে চরফ্যাশন এর ভৌগোলিক অবস্থান পূর্বে এমন ছিল না। এ অঞ্চল ছিল অসংখ্য ক্ষুদ্র ক্ষুদ্র চরের সমন্বয়ে গঠিত একটি এলাকা। তৎকালীন বরিশালের জেলা ম্যাজিষ্ট্রেট এইচ.জে.এইচ ফ্যাশন সাহেব ১৮৮৫-৮৭ সালের দিকে প্রশাসনিক ভাবে এ অঞ্চলের চরগুলির প্রতি দৃষ্টি দেন। তিনি এ এলাকায় একটি বাজার স্থাপন করেন। ফ্যাশন সাহেব চর এলাকায় বাজার স্থাপন করেন বলে মি. ডোনাবানের প্রস্তাবে এ বাজারের নাম হয় চর ফ্যাশন বাজার। পরবর্তীতে এ এলাকার প্রাণকেন্দ্র হয়ে উঠে চরফ্যাশন বাজারটি। পরবর্তীতে এলাকার প্রাণকেন্দ্র চরফ্যাশন বাজারের নাম অনুসারে গোটা এলাকার নাম করণ করা হয় চরফ্যাশন।
ইতিহাস
১৮৮৫ সালে ভাসমান চরের কিছু অংশ চাষাবাদের যোগ্য হয়ে উঠে। তারপর থেকেই ধীরে ধীরে শুরু হয় জনবসতি, গড়ে উঠে জনপদ। এরপর তৎকালীন জেলা ম্যাজিস্ট্রেট ‘জি ফ্যাশন’ এর নামানুসারে চরফ্যাশন উপজেলা নামকরণ করা হয়। ১৯০০ সালে অভয় চন্দ্র সেন নামক এক ডেপুটি কালেক্টর আসেন। এ জনমানবশূন্য এলাকায় বসতি স্থাপনের উদ্দেশ্যে অভয় চন্দ্র সেন জনসাধারণের মধ্যে জমি বিতরণ শুরু করেন। চরাঞ্চল হওয়ায় তখন মানুষের এ স্থানে বসবাসের প্রতি অনীহার কারণে তিনি মানুষের মধ্যে জোরপূর্বক জমি বিতরণ করেন। যাকে ডেকে নিয়ে জমি দিয়েছেন তিনি অঢেল সম্পত্তির মালিক হলেন, আর যে কালেক্টরের নিকট যাওয়াকে ভয় পেয়েছেন তিনি সম্পত্তির মালিক থেকে বঞ্চিত ছিলেন। ১৯২০ সালে চরফ্যাশন বাজার গড়ে উঠে। ধীরে ধীরে এ বাজারকে কেন্দ্র করে আধুনিকায়ন ও ক্রমাগত উন্নয়নমূলক কার্যক্রমের মাধ্যমে বর্তমান শহর হিসেবে গড়ে উঠেছে। ১৯৪৮ সালে ভোলা শহর থেকে চরফ্যাশনের সড়ক পথের রাস্তা সম্প্রসারিত হয়। বাজারে সর্বপ্রথম আঃ সোবহান মুন্সীর হোটেল ছিল। তার পর সেখানে ঢাকা হোটেল নামক একটি হোটেল স্থাপিত হয়। বর্তমানে ওই স্থানে ক্যাফে জুয়েল হোটেল ও কামরুল ডিজিটাল ষ্টুডিও রয়েছে। পরবর্তীতে ১৯৯০ সালে চরফ্যাশন পৌরসভা স্থাপিত হলে চরফ্যাশন পৌরশহরের মর্যাদা লাভ করে।
জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী চরফ্যাশন শহরের মোট জনসংখ্যা ৪২,৯১৫ জন যার মধ্যে ২১,৮০৭ জন পুরুষ এবং ২১,১০৮ জন নারী। এ শহরের পুরুষ এবং নারী অনুপাত ১০৩:১০০।
প্রশাসন
এ শহরটি চরফ্যাশন পৌরসভা নামক একটি স্থানীয় সরকার সংস্থা (পৌরসভা) দ্বারা পরিচালিত হয় যা ৯টি ওয়ার্ড এবং ৯টি মহল্লায় বিভক্ত। ৩৮.৭৬ বর্গ কি.মি. আয়তনের চরফ্যাশন শহরের ১৯ বর্গ কি.মি. চরফ্যাশন পৌরসভা দ্বারা শাসিত হয়। এ পৌর শহরের নাগরিকদের পৌরসেবা ও অন্যান্য সুযোগ-সুবিধা প্রদান করাই এ সংস্থার কাজ।
সামুদ্রিক মাৎস্যবিজ্ঞান
থাম্ব|মাৎস্য গবেষণায় ব্যবহৃত জাহাজ 'ডানা'
সামুদ্রিক মাৎস্যবিজ্ঞান হল জীববিজ্ঞানের একটি ফলিত বিষয় এবং মাৎস্যবিজ্ঞানের একটি বিশেষ শাখা যেখানে মাৎস্যবিজ্ঞানের সমুদ্রের অংশটিকে প্রাধান্য দেয়া হয়। এখানে হ্রদবিজ্ঞান, সমুদ্রবিজ্ঞান, স্বাদুপানির জীববিজ্ঞান, সামুদ্রিক জীববিজ্ঞান, জিন প্রকৌশল, মাছের রোগতত্ত্ব, সংরক্ষণ, পরিবেশ, জনসংখ্যা গতিবিদ্যা, অর্থনীতি ও ব্যবস্থাপনা বিষয়ে আলোচনা করা হয়। প্রাণিবিজ্ঞানে জলজ এবং অর্ধ-জলজ সকল জীবকে মাৎস্য বলে। এর মধ্যে মাছ ছাড়াও অন্যান্য ক্রাস্টেশিয়ান পতঙ্গ (চিংড়ি), মলাস্কান গুরুত্বপূর্ণ।
বিশ্ববিদ্যালয়
বাংলাদেশে শুধু একটি বিশ্ববিদ্যালয়ে সামুদ্রিক মাৎস্যবিজ্ঞান বিষয়ে স্নাতক পর্যায়ে পড়া যায়। তবে, এর বাইরে বেশ কিছু বিশ্ববিদ্যালয়ে সামুদ্রিক মাৎস্যবিজ্ঞান বিষয়ক বিভাগ আছে। সেগুলো হল:
তিলা নাগঈগল
তিলা নাগঈগল (বৈজ্ঞানিক নাম:Spilornis cheela) একটি মধ্যম আকৃতির শিকারী পাখি। এটি এশিয়ার নিরক্ষীয় অঞ্চলে বন্য অবস্থায় পাওয়া যায়। ব্যাপক পরিসরে ভারতীয় উপমহাদেশ, দক্ষিণ এশিয়া এবং পূর্ব এশিয়ায় এদের বেশ কয়েকটি প্রকরণ পাওয়া যায়। কতিপয় বিশেষজ্ঞ এদের কিছু উপপ্রজাতিকে সম্পূর্ণ ভিন্ন প্রজাতি হিসেবে বর্ণনা করে থাকেন। ইতিপূর্বে, ফিলিপাইন নাগঈগল (বৈজ্ঞানিক নাম: S. holospila), আন্দামান নাগঈগল (বৈজ্ঞানিক নাম:S. elgini) এবং দক্ষিণ নিকোবর নাগঈগলকে (বৈজ্ঞানিক নাম:S. klossi) তিলা নাগঈগলের উপপ্রজাতি হিসেবে ধরা হয়েছে। প্রজাতীয় জটিলতায় অন্তর্ভুক্ত এসকল ঈগলের আছে বড় আকারের মাথা। ঘাড়ে লম্বা পালক থাকায় কেশর এবং ঝুঁটির উপস্থিতি স্পষ্ট দেখা যায়। এদের মুখ উন্মুক্ত, হলুদ ঠোঁট মাংশল অংশের সাথে যুক্ত, শক্তিশালী পাগুলো লোমহীন এবং ঘন আঁইশাকার। এরা বিরাট পাখার উপর ভর করে উঁচু বনের উপর দিয়ে ওড়াওড়ি করে। এদের লেজ প্রশস্ত সাদা এবং কালো দাগযুক্ত। এরা প্রায়ই তীক্ষ্ণ, কর্ণভেদী তীব্র ডাক ডেকে থাকে যা দ্বিত্ব বা তিনটি নোটযুক্ত। প্রায়ই এরা সাপ শিকার করে খায় যেকারণে এদের সারসিটাস(Circaetus) নামেও পরিচিত করা হয়। সারসিটাস হল সারসিটানি (Circaetinae) উপগোত্রের সাপ-ঈগল।
বর্ণনা
এই মধ্যম-বৃহদাকার গাঢ় বাদামী ঈগল বেশ গাট্টাগোট্টা- পাখাগুলো গোলাকার আর লেজ খর্বাকৃতির। এর খাটো সাদা-কালো পাখার মত ঘাড়ের ঝুঁটির কারণে এর ঘাড়কে বেশ মোটা মনে হয়। উন্মুক্ত হয়ে থাকা মুখ এবং পা এর রঙ হলুদ। এর নিম্নদেশ সাদা এবং হলুদাভ বাদামী রঙের। দাঁড়ালে ডানার ডগা লেজের ডগার নাগাল পায় না। উড়ার সময় প্রশস্ত, দাঁড়ের আকৃতির পাক্ষা ইংরেজি 'ভি'(V) এর মত আকারে থাকে। লেজ এবং উড্ডয়নকালীন নিম্নদেশের পালক সাদা-কালো দাগের মত দেখায়। তরুণ পাখিদের মাথা বেশ সাদাটে দেখায়। এদের লোমহীন পায়ের গোড়ালি ষড়ভুজাকৃতির আঁইশ দিয়ে আবৃত থাকে। উপরের চোয়াল খুব একটা ঝুলন্ত থাকে না।
বিস্তৃতি, শ্রেণীবিন্যাস এবং অবস্থা
নিরক্ষীয় এশিয়াজুড়ে ২১ ধরনের নাগঈগল পাওয়া গেছে যাদেরকে উপপ্রজাতি হিসেবে চিহ্নিত করা হয়েছে। সবচেয়ে বিস্তৃত উপপ্রজাতি হচ্ছে হিমালয় উপ-অঞ্চলের মধ্যে রয়েছে- দক্ষিণ ভারতে মেলানটিস, শ্রীলংকায় স্পিলোগাস্টার, ইন্দোচীনের বার্মানিকাস, দক্ষিণ ভিয়েতনামে এবং দক্ষিণ চীনে রিকেটি, থাই-মালয় উপদ্বীপ ও দক্ষিণ সুমাত্রায় মালয়েনসিস, উত্তর বর্ণিও দ্বীপে প্যালিডাস, দক্ষিণ বর্ণিও দ্বীপে রিচমন্ডি, জাভায় এবং বালিতে বিদু, দক্ষিণ সুমাত্রা এবং বাতু দ্বীপপুঞ্জের বাতু, তাইওয়ানের হয়া, চীনের হাইনান প্রদেশে রাদারফোর্ডি এবং ফিলিপাইনের পালাওয়ানে পালাওনেসিস। অবশিষ্ট উপপ্রজাতিগুলো ছোট ছোট দ্বীপে সীমাবদ্ধ: আন্দামানে ডেভিসনি, কেন্দ্রীয় নিকোবর দ্বীপপুঞ্জে মিনিমাস, জাপানের রায়ুকু দ্বীপে পারপ্লেক্সাস, দক্ষিণ চীন সাগরের নাতুনা দ্বীপে নাতুনেসিস, ইন্দোনেশিয়ার সিমিউলু দ্বীপে এবোটি, মেন্তাওয়াই দ্বীপে সিপোরা, সুমাত্রার নিয়াস দ্বীপে অ্যাস্টুরিনাস এবং ইন্দোনেশিয়ার বাওয়েয়ানে বাউয়েয়ানুস।  শেষ সাতটিকে কখনো কখনো ভিন্ন ভিন্ন প্রজাতি হিসেবে ধরা হয়। যদিও তিলা নাগঈগল ভালভাবেই বিস্তার লাভ করে আছে এবং মোটাদাগে বললে প্রায় একই, কিছু শ্রেণীবিন্যাসের সদস্য ছোট ছোট দ্বীপে সীমাবদ্ধ। এদের জনসংখ্যাও খুব কম থাকে- শখানেকের মধ্যে। যেমন বাউয়েয়ানুস নাগঈগল মাত্র ২৬-৩৭ জোড়া আছে বলে ধরা হয় যেকারণে এ সদস্যটি অতিবিপন্ন তালিকায় পরিগণিত।
নির্বাচিত উপপ্রজাতিগুলোর গলা কালো, অপরপক্ষে ভারতীয় উপদ্বীপের নাগঈগলের গলা বাদামী রঙের। অক্ষরেখার সাপেক্ষে এর প্রকরণের ধীর পরিবর্তন লক্ষণীয়, যতই দক্ষিণের দিকে যাওয়া যায় ততই এর আকার ক্রমশ ছোট হতে থাকে। ছোট দ্বীপগুলোর শ্রেণীবিন্যাসের আকারও বেশ ছোট এশিয়ার মূলভূমি বা বড় দ্বীপগুলোর সাপেক্ষে।
বিশেষায়িত নাম চিলা এসেছে হিন্দী শব্দ থেকে।
আচরণ ও বাস্তুসংস্থান
তিলা নাগঈগল একটি সরীসৃপ খাদক যেটি বনের উপরিভাগে কখনো কখনো জলা নিম্নভূমিতেও সাপ, টিকটিকি ইত্যাদি শিকার করে থাকে। এদেরকে পাখি, উভচর, স্তন্যপায়ী এবং মাছও শিকার করতে দেখা গেছে। এটিকে সাপ-ঈগলের সারসিটাস গণের সাথে সারসিটানি উপগোত্রে স্থান দেয়া হয়। এদেরকে প্রধানত নিচু পাহাড় এবং সমতলের ঘন আচ্ছাদিত বনে পাওয়া যায়। এটি একটি আদি প্রজাতি, কিন্তু কোথাও কোথাও এদেরকে শুধু গ্রীষ্মে পাওয়া যায়।
এদের ডাক স্বতন্ত্র্য: ক্লুয়ে-ইপ-ইপ প্রথম নোটটি তীক্ষ্ণ এবং দীর্ঘ। সকালের শেষ দিকে এরা অধিক ডাকাডাকি করে থাকে উঁচু স্থানে বসে। সেখানে তারা দীর্ঘ সময় রোদ পোহায়। দক্ষিণ তাইওয়ানে,পুরুষ পাখিদের ব্যাপ্তি স্ত্রী পাখিদের চেয়ে বেশি। যেখানে পুরুষ পাখিরা ১৬.৭ বর্গ কিলোমিটার এলাকা পরিসরে থাকে একটি স্ত্রী পাখির পরিসর মাত্র ৭ বর্গ কিলোমিটার। ভীত সন্ত্রস্ত হয়ে পড়লে নাগঈগলের ঝুঁটি খাড়া হয়ে ওঠে আর গলার পালক ফুলে মাথা বড় দেখায়। তারা কখনো কখনো মাটিতে সাপকে অনুসরণ করে। ঘন পাতায় আচ্ছাদিত গাছের ভেতর ডালে বসে এরা বিশ্রাম নেয়। তাইওয়ানে পরিচালিত একটি রেডিও টেলিমেট্রিক গবেষণায় জানা গেছে সেখানকার প্রজাতিরা সকালের ৯৮% সময় দাঁড়ে বসে কাটায়। তারা চেষ্টা করে অনেকক্ষণ বসে থেকে মনোযোগ দিয়ে শিকার খোঁজার।
শীতের শেষদিকে এদের প্রজনন মৌসুম শুরু হয়। এসময় এরা এদের এলাকা প্রতিষ্ঠা করতে থাকে এবং প্রণয়ের জন্য সঙ্গী খুঁজতে থাকে। গ্রীষ্মের শুরুতে ডিম পাড়ে। পুরনো বাসা ভারতে পুনর্মার্জিত করে ব্যবহার করতে দেখা যায় কিন্তু মালয়েশিয়ার পেনাং-এ প্রতিবছর নতুন বাসা তৈরি করতে দেখা যায়। ভারতে একটি জরিপে দেখা গেছে সেখানে অধিকাংশ পাখি নদীতীরস্থ গাছগুলোয় বাসা বাঁধে। বাসা বড়সড় করে গাছের উঁচু ডালে বানানো হয়। স্ত্রী-পুরুষ উভয়ে মিলেই বাসা তৈরি করে কিন্তু ডিমে তা দেয়ার কাজ কেবল স্ত্রী পাখি করে। পুরুষ পাখি পাহাড়া দেয় যখন স্ত্রীপাখি খাবার সন্ধানে যায়। ভারতের মধ্যভাগে এরা আসনা গাছে (Terminalia elliptica) বাসা বাঁধে আর দক্ষিণ ভারতে বহেড়া(Terminalia bellirica) আর বীট গাছে (Dalbergia latifolia) এরা বাসা বাঁধে। পেনাঙে, সাধারণত বড় এবং নিভৃত এমন কোনো গাছে এরা বাসা বাঁধে যে গাছ থেকে সহজে বেরিয়ে আসা যায় আর প্রবেশ করা যায়। বাসাগুলো কাছাকাছি থেকে সংগৃহীত সবুজ পাতা দিয়ে সাজানো হয়। সাধারণত একটি ডিমে তা দেয়া হয়। মাঝে মাঝে এরা দুটো ডিম পাড়ে কিন্তু এক মৌসুমে একটিমাত্র বাচ্চাকেই সফলভাবে পালন করতে পারে। যদি ডিম নষ্ট হয়ে যায় অথবা হারিয়ে যায় দুই থেকে সাত সপ্তাহের মধ্যে নতুন ডিম পাড়ে। ৪১ দিনে ডিম ফুটে বাচ্চা বের হয় আর পালক গজাতে দুইমাস চলে যায়। বাসার প্রতিরক্ষা অভিভাবকেরাই করে।
তিলা নাগঈগলের অন্ত্র থেকে বেশকয়েকটি প্রজাতির অন্তঃপরজীবী নেমাটোড উদ্ধার করা হয়েছে। Madelinema angelae তার মধ্যে একটি। এভিয়ান পক্স ভাইরাসের সংক্রমণ যেটার কারণে তাইওয়ানে বন্য অবস্থায় এদের মুখে আঁচিল ধরা পড়েছে। কিছু সংখ্যক বহিঃপরজীবী উঁকুনের বর্ণনা করা হয়েছে- তন্মধ্যে একটি হল Kurodaia cheelae. পেনাঙে সিনেরাস টিট(cinereous tit) নামে ছাইরঙা চড়ুইমত একপাখি তিলা নাগঈগলের কাছাকাছি বাসা বাঁধে। কারণ, তাদের শিকারীদের থেকে নিরাপদে থাকা যাবে নাগঈগলেরা যেহেতু তাড়িয়ে দিবে। এরা আবার নাগঈগলের বাসা থেকে শিকার করা প্রাণীর অবশিষ্টাংশ পশম চুরি করে নিয়ে আসে।
দ্য বাই বাই ম্যান
দ্য বাই বাই ম্যান ২০১৭ সালে মুক্তিপ্রাপ্ত একটি মার্কিন অতিপ্রাকৃত হরর চলচ্চিত্র। এটি পরিচালনা করেছেন স্টেসি টাইটেল আর এর গল্প লিখেছেন জোনাথন পেনার। গল্পটি রবার্ট ড্যামন শ্নেক রচিত দ্য প্রেসিডেন্ট'স ভ্যাম্পায়ার নামক বইয়ের দ্য ব্রীজ টু বডি আইল্যান্ড শীর্ষক অধ্যায়ের উপর ভিত্তি করে লেখা হয়েছে। চলচ্চিত্রটিতে অভিনয় করেছেন ডগলাস স্মিথ, লুসিয়েন ল্যাভিসকাউন্ট, ক্রেসিডা বোনাস, ডগ জোন্স, ক্যারি-অ্যানে মস, ফ্যায়ি ডোনাওয়ে ও জেনা ক্যানেল।
চলচ্চিত্রটির ধারণকার্য শুরু হয় ২০১৫ সালের ২ নভেম্বর ওহাইওর ক্লেভিল্যান্ডে। অত:পর ২০১৭ সালের ১৩ জানুয়ারি এসটিএক্স এন্টারটেইনমেন্ট এটি মার্কিন যুক্তরাষ্ট্রে মুক্তি দেয়। মুক্তি পাবার পর এটি মূলত নেতিবাচক প্রতিক্রিয়া লাভ করে। চলচ্চিত্রটি নির্মাণে ব্যয় হয়েছে ৭৪ লক্ষ মার্কিন ডলার আর এটি আয় করেছে ২ কোটি ৪৬ লক্ষ মার্কিন ডলার।
অম্বষ্ঠ
অম্বষ্ঠ (ইংরেজি Ambashtha) ভারতের হিন্দু সম্প্রদাযের একটি বর্ণ বা উপ-বর্ণ। হিন্দু ধর্মগ্রন্থের ভাষ্য অনুযায়ী অম্ফল শব্দটি একটি ব্রাহ্মণ পিতা এবং একটি বৈশ্য মায়ের সন্তানদের বোঝায় যাদের ঐতিহ্যগত পেশা ছিল ঔষধের অভ্যাস বা চিকিৎসা।
পুরাণ ও বর্ণের অবস্থানঃ
ঋগবেদে চারটি বর্ণের উৎপত্তি সংক্রান্ত তথ্য উল্লেখ করা হয়েছে, এবং "অনেকগুলি জাতকে ব্যাখ্যা করার জন্য, একটি তত্ত্ব উদ্ভাবিত হয়েছে যে বিভিন্ন বর্ণের পুরুষ ও নারীর মধ্যে বিভিন্ন জাতের বংশ উৎপন্ন হয়"। জে মুঈর (১৮৬৮) এর বংশের বর্ণিত অবস্থা সম্পর্কে মহাভারতকে উদ্ধৃত করে এবং বলেছেন যে "তিনটি গোষ্ঠীর একটি ব্রাহ্মণ দ্বারা জন্মগ্রহণকারী একটি ছেলে [অর্থাৎ উপরের তিনটির একটি মহিলার শ্রেণি] একটি ব্রাহ্মণ হবে "(জিএস ঘুরি দ্বারাও প্রস্তাবিত) [পূর্ণ উদ্ধৃতি প্রয়োজন], [একটি ব্রাহ্মণ পিতা এবং একটি বৈশ্য মাতা], এবং উল্লিখিত যে" বর্ণের রক্ত বিশুদ্ধতা প্রাথমিক যুগে হিন্দুদের মধ্যে বেশি পরিচিত ছিল না ।
হিন্দু গ্রন্থ পরাসর এ বিখ্যাত লেখক লেসলি বর্ণনা করেছেন যে অম্বষ্ঠরা কেবলমাত্র ব্রাহ্মণদেরই চিকিৎসা করত আর সেই কারণেই দ্বীজের মধ্যে ব্রহ্মের নিখুঁত / সুবিন্যস্ত গোষ্ঠী হিসেবে বা বৈদ্য হিসেবে এরা ব্রাহ্মণের পর বিবেচিত হয়। বৈদ্য ছাড়া বাকিরা (অশুচি) অম্বষ্ঠ বলে বিবেচিত হয়।
প্রাচীন ভারতীয় মহাকাব্য মহাভারতে,  'অম্বষ্ঠ' নামে একটি যোদ্ধা গোষ্ঠীর উল্লেখ আছে। আলেকজান্ডার এর আক্রমণের সময়, তাদের ৬০০০০ পদাতিক, ৬০০০ ঘোড়সওয়ার এবং ৫০০ রথ ছিল।  তারা ভারতীয় উপমহাদেশের উত্তর-পশ্চিমাংশ (লাহোরের কাছে) এর অধিবাসী হিসাবে বর্ণনা করা হয়েছে, এবং তারা নকুল কর্তৃক জয়লাভ করে এবং যুধিষ্ঠির এর প্রতি শ্রদ্ধা নিবেদন করে।  তারা কুরুক্ষেত্রে যুদ্ধ শুরু করে (প্রাথমিকভাবে পণ্ডাবাদের জন্য কিন্তু পরে দ্রোণাচার্য্যের জন্য)।  তারা পৌরোহিত্য, চাষ এবং ঔষধের মতো বিভিন্ন পেশায় নিয়োজিত ছিলেন এবং পরবর্তীতে তারা পুর্বভারতে চলে আসেন বলে ধারণা করা হয়।
ক্রুক এর মতে তারা "পুরাতন 'অম্বষ্ঠ' জাতির সাথে সংযুক্ত হতেও পারে", এবং অস্ত্রোপচারের অনুশীলনে জড়িত হতে পারে।  'অম্বষ্ঠ' নামটি ঔধ এর আমেথ নামক অঞ্চল থেকেও আসতে পারে অথবা "আম্বাজি" থেকেও হতে পারে।
রাজকুমারী জুলিয়ানা আন্তর্জাতিক বিমানবন্দর
রাজকুমারী জুলিয়ানা আন্তর্জাতিক বিমানবন্দর (Princess Juliana International Airport)  ৮৭ বর্গ কিলোমিটারের সেন্ট মার্টিন  দ্বীপটি ৬০ : ৪০ ভাগে ফরাসী এবং ওলন্দাজ উপনিবেশে বিভক্ত। প্রিন্সেস জুলিয়ানা বিমানবন্দরটি  দ্বীপের ডাচ প্রান্তে অবস্থিত। ২০১৫ সালে এই বিমানবন্দরটি থেকে ১৮ লক্ষের বেশি যাত্রী এবং ৬০ হাজার বিমান চলাচল করেছিল।  বিমানবন্দরটি নেদারল্যান্ডের রানী জুলিয়ানের নামে নামকরণ করা হয়েছিল। বিমানবন্দরের রানওয়ের একদিকে উঁচু পাহাড় এবং অন্য প্রান্তে বিখ্যাত মাহো সমুদ্রসৈকত।
এই বিমানবন্দরটিতে বিমান নামার সময় এবং ওঠার আগে মাহো  মাহো সমুদ্রসৈকতের দিকে বিমানের ইঞ্জিন থেকে নির্গত দমকা হাওয়ার (Jet Blast) জন্য সৈকতে মানুষের পক্ষে দাঁড়িয়ে থাকা খুব কঠিন হয়ে পড়ে এবং ভ্রমণকারীরা এই বিষয়টা খুব উপভোগ করেন।
ফতেহ চাঁদ বধওয়ার
ফতেহ চাঁদ বধওয়ার ওবিই (১৯০০ - ১০ অক্টোবর ১৯৯৫) ছিলেন একজন ভারতীয় বেসামরিক কর্মচারী এবং প্রথম ভারতীয় রেলওয়ে বোর্ডের চেয়ারম্যান।
রাজকুমারী জুলিয়ানা আন্তর্জাতিক বিমানবন্দর
ডান|থাম্ব| হারিকেন ইরমার পরে রানওয়ে থাম্ব| রানওয়ে 10 এবং মাহো বিচের মধ্যে সতর্কতা সাইন থাম্ব| মাহো বিচে দর্শকরা থাম্ব| টার্মিনাল অভ্যন্তরতবে দুর্ভাগ্যজনকভাবে এই জেট ব্লাস্ট এর দমকা হাওয়ায় পড়ে গিয়ে কংক্রিটের বাঁধে ধাক্কা লাগার ফলে ১২ জুলাই ২০১৭ সালে নিউজিল্যান্ড এরজন মহিলা পর্যটকের মর্মান্তিক মৃত্যু ঘটে।
ফতেহ চাঁদ বধওয়ার
প্রারম্ভিক জীবন এবং শিক্ষা
বধওয়ারের বাবা ভারতীয় সিভিল সার্ভিসের একজন অফিসার ছিলেন। তিনি নৈনিতালের শেরউড কলেজ থেকে স্কুলের পড়াশোনা শেষ করেন এবং পরে কেমব্রিজ বিশ্ববিদ্যালয়ে মেকানিক্যাল সায়েন্স ট্রিপোস পড়তে যান।
রাজকুমারী জুলিয়ানা আন্তর্জাতিক বিমানবন্দর
তথ্যসূত্র
<references group="https://www.washingtonpost.com/news/worldviews/wp/2017/07/13/woman-killed-by-jet-engine-blast-at-popular-caribbean-tourist-attraction/" />
ফতেহ চাঁদ বধওয়ার
কর্মজীবন
বধওয়ার একজন প্রকৌশলী হিসাবে তার কর্মজীবন শুরু করেন। কেমব্রিজে তার প্রকৌশল ডিগ্রি শেষ করার পর মেরিন সিভিল ইঞ্জিনিয়ারিং প্রকল্পে বেশ কয়েকটি ইউরোপীয় দেশে কাজ করেন। ১৯২৫ সালের জুন মাসে তিনি কলকাতায় পূর্ব ভারতীয় রেলওয়েতে যোগদান করেন। এখানে তিনি ছিলেন রেলওয়ের প্রযুক্তিগত পরিষেবায় প্রথম ভারতীয় নিয়োগপ্রাপ্ত। রেলওয়েতে তার প্রারম্ভিক বছরগুলিতে তাকে নতুন লাইন এবং সেতু স্থাপন সহ বেশ কয়েকটি সিভিল কাজে নিযুক্ত করা হয়েছিল এবং তিনি লিলুয়ার ক্যারেজ এবং ওয়াগনস ওয়ার্কশপে কাজ করেছিলেন।
দ্বিতীয় বিশ্বযুদ্ধের সময় বধওয়ার কর্পস অব ইঞ্জিনিয়ার্সের সাথে কাজ করেছিলেন এবং লেফটেন্যান্ট-কর্নেল পদপ্রাপ্ত হন। যুদ্ধ প্রচেষ্টায় তার সেবার জন্য ইস্ট ইন্ডিয়ান রেলওয়ের টেকনিক্যাল গ্রুপের কমান্ডিং অফিসার ফতেহ চাঁদ বাধওয়ার ১৯৪২ সালে এমবিই (সামরিক) উপাধিতে ভূষিত হন।
রেলওয়ে বোর্ডের চেয়ারম্যান হিসেবে বধওয়ার ভারতীয় রেলওয়ের একক সংস্থায় বিভিন্ন ব্যক্তিগত মালিকানাধীন রেলপথ, সরকারি মালিকানাধীন লাইন এবং দেশীয় রাজ্য একীকরণের তত্ত্বাবধান করেছিলেন। তিনি রেলওয়ে প্রযুক্তির স্বদেশীকরণেরও একজন প্রবক্তা ছিলেন এবং ব্রিটেন থেকে ভারতের রেল আমদানি কমাতে এবং রেলওয়ের রোলিং স্টক আধুনিকীকরণে তার প্রযুক্তিগত দক্ষতা এবং প্রশিক্ষণ ব্যবহার করেছিলেন। তিনি রেলওয়ে বোর্ডের চেয়ারম্যান থাকাকালীন লখনউয়ের রিসার্চ ডিজাইন অ্যান্ড স্ট্যান্ডার্ডস অর্গানাইজেশনের প্রতিষ্ঠিত হয়।
ভারতীয় রেলওয়ের চেয়ারম্যান হিসেবে তিনি সদ্য স্বাধীন ভারতকে শিল্পায়ন করার জন্য উচ্চ ক্ষমতাসম্পন্ন কমিটিরও সদস্য ছিলেন।
পরবর্তী জীবন
অবসর গ্রহণের পর বধওয়ার "বার্ড অ্যান্ড হিলগারস" নামক ব্যক্তিগত প্রতিষ্ঠানে পরিচালনা পর্ষদে দায়িত্ব পালন করেন। তাকে শুল্ক তদন্ত কমিটি এবং জাতীয় শিল্প উন্নয়ন কর্পোরেশনের চেয়ারম্যানও করা হয়েছিল। তিনি ১৯৫০-এর দশকে সিলন সরকারী রেলওয়ে পুনর্গঠনে সহায়তা করেছিলেন। তখন তিনি দুই মাস কলম্বো পরিকল্পনার অধীনে সেই দেশে কাজ করেছিলেন। বধওয়ার ছিলেন একজন প্রকৃতিপ্রেমী এবং পর্বতারোহী। তিনি দিল্লি বার্ড ওয়াচার্স সোসাইটির সভাপতি হিসেবে দায়িত্ব পালন করেছিলেন এবং দ্য হিমালয়ান ক্লাবের সাথে দীর্ঘ সম্পর্ক ছিল। তিনি এখানে ১৯৬৪-৬৭ সালের মধ্যে প্রথম ভারতীয় সভাপতি ছিলেন। এছাড়াও তিনি পাটিয়ালা ভিত্তিক ইন্ডিয়ান সোসাইটি ফর কালচারাল কো-অপারেশন অ্যান্ড ফ্রেন্ডশিপের সচিব হিসেবে দায়িত্ব পালন করেছেন।
বধওয়ার ১৯৯৫ সালের ১০ অক্টোবর মৃত্যুবরণ করেন।
সম্মাননা
বধওয়ারকে ১৯৫৫ সালে ভারত সরকার পদ্মভূষণ দিয়ে সম্মানিত করেছিল। তাঁর সম্মানে মুম্বাইয়ের কোলাবা এলাকার একটি রেলওয়ে আবাসিক উপনিবেশ বধওয়ার পার্কের নামকরণ করা হয়েছে।
তুর্কমেনিস্তান জাতীয় ফুটবল দল
তুর্কমেনিস্তান জাতীয় ফুটবল দল (Türkmenistanyň milli futbol ýygyndysy, Turkmenistan national football team) হচ্ছে আন্তর্জাতিক ফুটবলে তুর্কমেনিস্তানের প্রতিনিধিত্বকারী পুরুষদের জাতীয় দল, যার সকল কার্যক্রম তুর্কমেনিস্তানের ফুটবলের সর্বোচ্চ নিয়ন্ত্রক সংস্থা তুর্কমেনিস্তান ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৯২ সালের ১লা জুন তারিখে, তুর্কমেনিস্তান প্রথমবারের মতো আন্তর্জাতিক খেলায় অংশগ্রহণ করেছে; কাজাখস্তানের আলমাটিতে অনুষ্ঠিত উক্ত ম্যাচে তুর্কমেনিস্তান কাজাখস্তানের কাছে ১–০ গোলের ব্যবধানে পরাজিত হয়েছে।
আর্সলানমুরাদ আমানভ, বেগেঞ্চমুখাম্মদ কুলিয়েভ, সর্দার আনাওরাজভ, আর্সলানমিরাত আমানু এবং ভ্লাদিমির বায়রামভের মতো খেলোয়াড়গণ তুর্কমেনিস্তানের জার্সি গায়ে মাঠ কাঁপিয়েছেন।
ইতিহাস
স্বাধীনতা অর্জনের পর তুর্কমেনিস্তান ১৯৯২ সালের ১লা জুন তারিখে কাজাখস্তান দলের বিপক্ষে তাদের প্রথম আন্তর্জাতিক ম্যাচ খেলে।
২০০০-এর দশক
তুর্কমেনিস্তান ২০০৪ সালে এশিয়ান কাপের বাছাইপর্বে বিজয়ী হওয়ার মাধ্যমে এএফসি এশিয়ান কাপের মূল পর্বে খেলার যোগ্যতা অর্জন করে। বাছাইপর্বে তারা সংযুক্ত আরব আমিরাত, সিরিয়া ও শ্রীলঙ্কার সাথে গ্রুপ জি-এ ছিল।
২০০৩ সালে তারা ২০০৬ ফিফা বিশ্বকাপ বাছাইপর্বের প্রথম লেগে আশখাবাদে আফগানিস্তানকে ১১–০ গোলে পরাজিত করে। বেগেনচ কুলিয়েভ এবং রেজেপমিরাত আগাবায়েউ একটি করে হ্যাট্রিক এবং গুভানচমুহমতে ওভেকভ দুটি গোল করেন। অন্যদিকে নাজার বায়রামভ, ওমর বেরদিয়েভ এবং ডদিদার্ক্লাইচ উরাজভ একটি করে গোল করেন। দ্বিতীয় লেগে বেগেনচ কুলিয়েভের জোড়া গোলে ২–০ ব্যবধানে ম্যাচ জয়লাভ করেছিল তুর্কমেনিস্তান। ২০০৩ সালের ডিসেম্বর মাসে, তুর্কমেনিস্তানের জাতীয় দলের ইতিহাসে প্রথমবারের মতো ফিফা বিশ্ব র‌্যাঙ্কিংয়ের শীর্ষ ১০০-এ প্রবেশ করেছিল। ২০০৪ এএফসি এশিয়ান কাপ এবং ২০০৬ ফিফা বিশ্বকাপ বাছাইপর্বে সাফল্যের জন্য র‌্যাঙ্কিংয়ের ৯৯তম অবস্থানে পৌঁছে যায় দলটি। চীনে আয়োজিত ২০০৪ এএফসি এশিয়ান কাপে তুর্কমেনিস্তান তাদের প্রতিবেশী উজবেকিস্তান, সৌদি আরব এবং ইরাকের সাথে গ্রুপ সি-এ অবস্থান করেছে। দুটি হার এবং সৌদি আরবের বিপক্ষে ড্রয়ের পর গ্রুপ পর্ব থেকেই তারা ছিটকে যায়।
২০১০-এর দশক
২০১০ সালের ফেব্রুয়ারি মাসে, তুর্কমেনিস্তান জাতীয় ফুটবল দল পরিচালনার দায়িত্ব নেন ইয়াজগুলো হোজাগেলদিয়েও, যিনি পূর্বে এইচটিটিইউ আগাবাতে কাজ করতেন। তার নেতৃত্বেই দলটি ২০১০ এএফসি চ্যালেঞ্জ কাপে অংশ নিয়েছিল। উক্ত আসরে তারা প্রথমবারের মতো ফাইনালে পৌঁছেছিল, কিন্তু পেনাল্টি শুট-আউটে উত্তর কোরিয়ার বিপক্ষে পরাজিত হয়। উক্ত বছরেই তুর্কমেনিস্তান ফুটবল অ্যাসোসিয়েশন স্থানীয় কোচ এবং রুবিন কাজানের তৎকালীন প্রধান কোচ কুর্বান বারদিয়েভকে দলের দায়িত্ব নিতে আমন্ত্রণ জানিয়েছিল।
২০১১ সালের মার্চ মাসে কুয়ালালামপুরে অনুষ্ঠিত এএফসি চ্যালেঞ্জ কাপের বাছাইপর্বে পাকিস্তান, তাইওয়ানকে হারিয়ে এবং ভারতের সাথে ড্র করে তুর্কমেনিস্তান ২০১২ এএফসি চ্যালেঞ্জ কাপের চূড়ান্ত পর্বে খেলার যোগ্যতা অর্জন করেছিল। ২০১১ সালের গ্রীষ্মে, ২০১৪ ফিফা বিশ্বকাপের মূল পর্বে উত্তীর্ণ হওয়ার লড়াইয়ে তারা দ্বিতীয় পর্বে ইন্দোনেশিয়ার মুখোমুখি হয়েছিল। আশখাবাদে প্রথম লেগে ১–১ গোলে ড্র করার পর, শেষ পর্যন্ত তারা দ্বিতীয় লেগে ৪–৩ গোলে পরাজিত হয়েছিল। সামগ্রিকভাবে ৫–৪ গোলের ব্যবধানে পরাজিত হওয়ার কারণে তারা বাছাইপর্ব থেকেই ছিটকে গিয়েছিল।
২০১২ এএফসি চ্যালেঞ্জ কাপের প্রস্তুতির জন্য ২০১২ সালের শীতকালে দলটি তুরস্কে একটি প্রশিক্ষণ ক্যাম্প করতে গিয়েছিল। সেখানে রোমানিয়ার সাথে একটি প্রীতি ম্যাচে তারা ৪–০ ব্যবধানে পরাজিত হয়েছিল। ২০১২ সালের মার্চ মাসে তুর্কমেনিস্তান এএফসি চ্যালেঞ্জ কাপের চূড়ান্ত পর্বে অংশ নিতে কাঠমান্ডুতে গিয়েছিল। সেখানে তারা স্বাগতিক নেপালকে ৩–০ এবং মালদ্বীপকে ৩–১ গোলে পরাজিত করেছিল এবং ফিলিস্তিনের বিপক্ষে গ্রুপ পর্বের শেষ ম্যাচটি গোলশূন্য ড্র হয়েছিল। সেমিফাইনালে তুর্কমেনিস্তান ফিলিপাইনকে ২–১ গোলে পরাজিত করেছিল। কিন্তু পূর্ববর্তী আসরের মতো এই ফাইনালেও তারা উত্তর কোরিয়ার কাছে ১–২ গোলে পরাজিত হয়েছিল। ২০১২ সালের অক্টোবর মাসে, তুর্কমেনিস্তান ২০১২ ভিএফএফ কাপে অংশগ্রহণ করে, যেখানে তারা ভিয়েতনাম এবং লাওসকে পরাজিত করেছিল। কিন্তু দক্ষিণ কোরিয়ার বিশ্ববিদ্যালয়ের নির্বাচিত দলের বিপক্ষে ফাইনালে ২–০ গোলে পরাজিত হয়ে দ্বিতীয় স্থান অর্জন করে।
২০১৩ সালের ২৩শে মার্চ তারিখে ২০১৪ এএফসি চ্যালেঞ্জ কাপের বাছাইপর্বে তুর্কমেনিস্তান কম্বোডিয়াকে ৭–০ গোলে পরাজিত করেছিল। দ্বিতীয় পর্বে তুর্কমেনিস্তানের সাথে ব্রুনাইয়ের খেলা হওয়ার কথা ছিল। কিন্তু দলটি আসরে উপস্থিত না হওয়ার কারণে তুর্কমেনিস্তান ওয়াক ওভার পায় এবং নিয়মানুযায়ী তাদের ৩–০ ব্যবধানে জয়ী ঘোষণা করা হয়। শেষ পর্বে তুর্কমেনিস্তান ফিলিপাইনকে কাছে ১–০ গোলে পরাজিত হয়েছিল। তবুও লাওসের পাশাপাশি দ্বিতীয় স্থান অধিকারী দল হিসেবে ২০১৪ এএফসি চ্যালেঞ্জ কাপের মূল পর্বে অংশগ্রহণ করতে সক্ষম হয়।
২০১৪ সালের জানুয়ারি মাসে, রাহিম কুর্বানমামেদো পুনরায় জাতীয় দলের দায়িত্ব গ্রহণ করেন। তারা মে মাসে তিনটি প্রশিক্ষণ ক্যাম্পের আয়োজন করে এবং এরপর ২০১৪ এএফসি চ্যালেঞ্জ কাপে অংশ নেয়। কিন্তু সেখানে তারা গ্রুপ পর্ব থেকেই বিদায় নেয় এবং এর ফলে তারা ২০১৫ এএফসি এশিয়ান কাপে অংশগ্রহণ করার সুযোগ হারায়।  ২০১৪ এএফসি চ্যালেঞ্জ কাপে তাদের খারাপ ফলাফলের ফলস্বরূপ প্রধান কোচসহ কোচিংয়ের সকল কর্মকর্তাকে বরখাস্ত করা হয়েছিল।